***Nr. 3576/01.07.2022***

**COMUNICAT DE PRESĂ**

Comuna Sânpetru de Câmpie va implementa un nou proiect, în beneficiul unei categorii largi de populație**,** proiect derulat cu sprijinul financiar al [Granturilor SEE](https://www.facebook.com/Granturisee/?__cft__%5b0%5d=AZXlvC3P692eso1ZsfMGl7ZRQ6KFmmaNu3FGHv2GI6gOM-yUPJwfLJliCEaYscdebtb9OAzRX21rPHmr3OFmgfHnX3UKV4ghttS37sPjjkvzzWfzercsER0NBHAtjSJenu9Lp1vZ976Q7AwReSio9ipzCDecWU3PkXSIEHu0BZN_17PdaADqDPo63oroUA7cGuKv36t8AcYEMwb_qz5_bUDb&__tn__=kK-R) 2014-2021, prin intermediul Programului [Dezvoltare locală, reducerea sărăciei și creșterea incluziunii romilor](https://www.facebook.com/dezvoltare.locala/?__cft__%5b0%5d=AZXlvC3P692eso1ZsfMGl7ZRQ6KFmmaNu3FGHv2GI6gOM-yUPJwfLJliCEaYscdebtb9OAzRX21rPHmr3OFmgfHnX3UKV4ghttS37sPjjkvzzWfzercsER0NBHAtjSJenu9Lp1vZ976Q7AwReSio9ipzCDecWU3PkXSIEHu0BZN_17PdaADqDPo63oroUA7cGuKv36t8AcYEMwb_qz5_bUDb&__tn__=kK-R) administrat de Fondul Român de Dezvoltare Socială.

Miercuri, 20 iulie 2022, începând cu ora 12.00, la Căminul Cultural din localitatea Sânpetru de Câmpie, județul Mureș, în prezența tuturor factorilor implicați va avea loc lansarea oficială a proiectului ***“Modernizare străzi în zona „După grădini” locuită de romi, Comuna Sânpetru de Câmpie, județul Mureș” – cod PND054.***

Primăria comunei Sânpetru de Câmpie este promotorul proiectului, iar acesta beneficiază de un grant în valoare de **18.271 Euro** oferit de Islanda, Liechtenstein și Norvegia prin Granturile SEE în cadrul Programului de Dezvoltare locală.

***“Modernizare străzi în zona „După grădini”locuită de romi, Comuna Sânpetru de Câmpie, județul Mureș” – cod PND054,*** se implementează din 01.07.2022 și până la data de 01.03.2023. Obiectul contractului de finanțare îl reprezintă acordarea finanțării nerambursabile de către FRDS și are ca scop elaborarea documentaților tehnice pentru modernizarea unor străzi din comunitatea de romi din comuna Sânpetru de Câmpie.

Pe termen scurt, proiectul va duce la creșterea capacității locale din comuna Sânpetru de Câmpie de a obține finanțări pentru implementarea măsurilor de servicii sociale prin realizarea de investiții comunitare privind modernizarea infrastructurii de drumuri, care sunt prevăzute în Strategia de dezvoltare locală a localității și în Planul local de acțiune pentru romi 2020-2022, vizând dezvoltarea locală și reducerea sărăciei în comunitățile sărace din comuna Sânpetru de Câmpie.

 Pe termen lung, după realizarea investiției, modernizarea străzilor incluse în proiect va duce la îmbunătățirea condițiilor de viață și de muncă în comuna Sânpetru de Câmpie, zona ***„După grădini”,*** respectiv străzile nr.3, 6, 8 așa cum sunt cuprinse în HG nr. 929/21.09.2011, în cartierul locuit preponderent de romi, prin asigurarea unui trafic și acces normal pentru toți locuitorii din această comunitate.

 Ca elemente de finalitate, proiectul prevede un număr de 599 de beneficiari, persoane de etnie romă din Comuna Sânpetru de Câmpie.

Informații suplimentare despre program și implementarea acestuia se pot obține de pe: [www.eeagrants.ro](http://www.eeagrants.ro) și [www.frds.ro](http://www.frds.ro)

**Sânpetru de Câmpie**

 **01.07.2022**